Publication: Magyar Közlöny
Issue: MK-2000-12 (Year: 2000, Number: 12)
Era: 1990-2004
Section: a 16/2000. (II. 11.) Korm. rendelethez
Paragraph Index: 276

1. A ruhaipari alapismeretek tantárgy általános jellemzése A tantárgy funkciója: — bemutatni a ruhakészítés helyét gazdasági környezetünkben (kereskedelem, ipar, szolgáltatás), — felvázolni a ruhaipar és a ruházati szolgáltatás fejlődési lehetőségeit, beleértve a munkaerőpiacot is, — megismertetni a ruhaipari szakemberképzés szintjeit, és a képzettséghez tartozó munkaterületeket, — megismertetni a különböző képzési szintekhez kapcsolódó alapvető témaköröket, tantárgyakat, a kapcsolódó és szükséges művészeti, műszaki területeket. A tantárgy tanításának célja: — ismerjék meg a tanulók a ruhaipari szakma szerkezetének, területeinek összefüggését, — legyen ismeretük az öltözködés, a viselet történetéről, napjaink viseletének elemzőiről, — ismerjék a divat lényegét, működését, összefüggését a gazdasági élettel, — fejlessze a tanulók kézügyességét, megfigyelőképességét, rajztechnikáját, térszemléletét, művészeti és műszaki látásmódját, — ismerjék meg a tanulók a varrás, a ragasztás és a vasalás technológiai alapismereteit, — széleskörűen alapozza meg a ruhakészítés előkészítő munkafázisait, — ismerjék meg a tanulók az alapvető termékek készítésének technológiáját, — ismerjék meg a tanulók a szakma műveléséhez szükséges alapvető eszközöket, gépeket, berendezéseket, — ismerjék fel a tanulók a ruhakészítés anyagait, — fejlessze a tanulók önismeretét a szakma gyakorlásához szükséges készségeik feltárásában, — motiválja a tanulókat a ruhakészítés elméleti és gyakorlati területein a fantáziájuk, kreativitásuk kibontakoztatására, a szakmai sikerélmény elérhetőségére. A tananyag jellemzői, sajátos feladatok: A ruhaipari alapismeretek széles alapozású tantárgy, amelyet modul rendszerben tanítunk. — Az orientáló szakaszban az elméleti ismeretek közül a rajzolási készség fejlesztésére a viselet történetére, az öltözködési kultúrára fektetjük a hangsúlyt. — Az alapozó szakaszban a gazdasági környezet, a ruhaiparban alkalmazott anyagok és gépek, a szakrajzi és technológiai alapismeretek mellett a tanulók a gyakorlatban is készítenek egyszerű és hordható termékeket. 2000/12. szám

Source: https://magyarkozlony.hu/hivatalos-lapok/08f1e1e199db9619090169d61d9384328c373f2f/dokumentumok/7c8150eb33a51ed224fb92a12b448b6525f81fe2/letoltes